# Castellers of London

Els Castellers of London (CoL) són una colla castellera fundada el 2015 a Londres. Està integrada per una cinquantena de persones de diferent procedència, majoritàriament catalana però també britànica i d'altres nacionalitats, que resideixen en aquesta ciutat. La colla té el propòsit de difondre el fet casteller a la capital del Regne Unit mitjançant actuacions i organitzant assajos regulars per mostrar què són els castells i que tothom que vulgui ho pugui provar.
Un dels trets identificatius de la colla és el seu caràcter multicultural. Mitjançant l'organització d'assajos de portes obertes a persones interessades en participar en el fet casteller, la formació està integrada per persones individuals i famílies, de totes les edats i de diferents orígens que fan d'aquesta colla un punt de trobada i d'intercanvi de cultures.
La presentació oficial dels Castellers of London va ser el 18 de juliol del 2015 al Youth Fest de Tottenham. En els seus inicis van començar a fer castells al centre social de Rochester Square Gardens, a Camden, on van organitzar una sèrie de tallers amb l'objectiu de fer participar els aficionats londinencs. Aquests tallers van donar lloc als assajos de la colla castellera, els quals es van dur a terme a diferents espais de la ciutat: Camden Gardens, Regent's Park, fins a arribar a la seva seu actual a St. Thomas the Apostle Church a Arsenal (North London).
S'organitza a través de l'assemblea dels seus membres i funciona mitjançant grups de treball, els quals estan representats per la junta directiva i la junta tècnica encapçalats pel cap de colla i el president. Actualment aquests dos càrrecs l'ocupen Hasier Rodriguez i Stephen "Cuss" Anderson respectivament.

## Actuacions

La següent taula mostra la data, lloc i motiu de les actuacions realitzades pels Castellers of London:
| Data | Lloc | Motiu |
| 18 de juliol de 2015 (2015-07-18) | Tottenham | Youth Fest, 1r acte oficial en públic |
| 26 de juliol de 2015 (2015-07-26) | Casal Català de Londres | Festa major del Casal |
| 5 de setembre de 2015 (2015-09-05) | Parc de Kennington, Lambeth (South London) | Celebració de la Diada Nacional de Catalunya |
| 24 d'octubre de 2015 (2015-10-24) | St Thomas the Apostole church | Sessió de portes obertes |
| 12 de desembre de 2015 (2015-12-12) | St Pancras Community Centre (North London) | Festa de Nadal |
| 24 d'abril de 2016 (2016-04-24) | Mercat de Borough | Diada de Sant Jordi |

## Referències

* 1 2 Redacció «Els «Castellers of London» escullen tres colles padrines». Diari Casteller, 28-04-2016. Arxivat de l'original el 1 de maig 2016 [Consulta: 28 abril 2016]. Arxivat 1 de maig 2016 a Wayback Machine.
* 1 2 3 «Who is who». Arxivat de l'original el 26 de setembre 2020. [Consulta: 11 juliol 2017].
* ↑ «Els Castellers de Londres posen el colofó al Sant Jordi britànic». La Vanguardia, 24-04-2016 [Consulta: 28 abril 2016].
* ↑ Prim, Sara «Catalan and British culture mix in London in Sant Jordi celebrations» (en anglès). Catalan News Agency, 24-04-2016 [Consulta: 26 abril 2016].
* ↑ ARA Barcelona «Londres presenta en societat la seva pròpia colla castellera». Diari ARA, 15-07-2015 [Consulta: 28 abril 2016].
* 1 2 Ara.cat «Els Castellers of London estrenen camisa». Diari Ara, 23-07-2015 [Consulta: 28 abril 2016].
* ↑ Ara.cat «Londres presenta en societat la seva pròpia colla castellera». Diari Ara, 15-07-2015 [Consulta: 28 abril 2016].
* ↑ «Via Lliure a la República Catalana des de Londres». Nació Digital, 07-09-2015 [Consulta: 26 abril 2016].
* ↑ «Towering fun at St Thomas». Islington Tribune, 23-10-2015. Arxivat de l'original el 24 de juny 2016 [Consulta: 28 abril 2016].
* ↑ «Catalan Christmas Party 2015». heyevent.com. Arxivat de l'original el 13 de maig 2016. [Consulta: 26 abril 2016].
* ↑ «Els Castellers of London celebren Sant Jordi al Borough Market». Diari Casteller, 25-04-2016 [Consulta: 26 d’abril 2016]. Arxivat 20 de desembre 2016 a Wayback Machine. «Còpia arxivada». Arxivat de l'original el 2016-12-20. [Consulta: 26 abril 2016].